समकालीन मैथिली साहित्यक धरा-धाम पर मिथिलेश झा जीक कविक रूपमे अवतरण अनायास नहि. प्रारंभहिसं हुनक मैथिली आ हिन्दी बाल कविता, बाल-कथा, कविता, कथा, गीत, गजल, साक्षात्कार, आन साहित्यिक ओ गैर-साहित्यिक निबंध आदि विभिन्न पत्र-पत्रिकामे प्रकाशित होयत रहल अछि. काव्यात्मक प्रतिभा बले हुनका मिथिला सांस्कृतिक परिषद, कोलकाताक तीन गोट स्मारिका (स्वर्ण जयंती विशेषांक सहित) केर सम्पादन करबाक श्रेय प्राप्त छनि. संगे, श्री मिथिलाकें सह-सम्पादनक रूपमे हुनक योगदान उल्लेखनीय अछि.
 बुन्नी पड़ै छै.
 रौदमे पड़ैत बुन्नी द्वारा प्रस्तुत सुन्नर चित्र बच्चे नहि, प्रत्येक मनुखक हृदयमे अपना प्रति अनुराग उत्पन्न क' दैत अछि!
 हमहुं सीपाही बनबै.
 'देखू-देखू बानरक खेल" पढला सं किनको गमैया परिवेशकक सहज स्मरण भ' जेतनि. बानर द्वारा देखायल जा रहल किसिम किसिमकें खेल बाल मोनमे एक तरहक हर्खक तरंग आनि दैत अछि जेकि आई आयनॉक्स वा मल्टिप्लेक्समे सिनेमा देखलो ओ नैसर्गिक आनन्द नहि भेट पाबैत अछि.
 "केन-बेच लए लोक जुटल छल,
सदिखन आगू बढिते जाह,
नहि थाकह तों, न हारि बैसह,
पौरुष-शक्ति सं आगू बढह,
आगू बढि कर्तव्य करह,
आर राग-द्वेष केर हो अन्त.
 उपरोक्त पांतिं सहज रूपे कविगुरु रावीन्द्रनाथ ठाकुरक कविता "व्हेयर द माइन्ड इज विदाउट फ़ीयर "आ भारतीय दर्शनमे व्याख्यायित "सर्वे भवन्तु सुखिनः सर्वे सन्तु निरामया. सर्वे भद्राणि पश्यन्तु मा कश्चित् दुःखभाग् भवेत्" केर महत उदघोष इयाद आबि जायत अछि.
 "समय पकड़ि बुधियार कहाबी,
छोड़ि समय 'बकलेलहा-भाइ'"
उक्त कवितामे "बकलेलहा-भाइ"के रूपमे कवि केर जीनगीक आत्मपरक तत्वक अनुभूति कएल जा सकैत अछि.
 अन्तमे कही त' आबय बला समयमे मिथिलेश जीक "सोना आखर'क रूपमे ई योगदान मैथिली बाल-साहित्यमे अविस्मरणीय मानल जायत. संग्रहमे प्रस्तुत कवितामे बाल- मनक निर्मलता ओ निश्छलताक चासनी त' अछिए, एकर प्रवाहमयता एवं गीतात्मकत सौन्दर्य अप्रतिम अछि. कविता सभमे भाव-गांभिर्यक अलगे रूपमे परिदर्श होयत अछि. कोनो कोनो ठाम आत्मनिष्ठमूलक भावना व्यक्त-अभिव्यक्त भेल अछि. संग्रहक भाषा 'सहज, रुचिगर आ बोधगम्य' अछि.
 सोना आखर (बाल कविता संग्रह)